Langøya (Aure)

Langøya er en liten øy rett nordvest for Jøssøya på nordsiden av Ertvågsøya i Aure kommune på Nordmøre. Øya er om lag 1 km lang og omkring 100 meter bred på det bredeste. Det høyeste punktet er 14 moh. Historikk Skattemanntallet fra 1620-tallet viser at det den gangen bodde folk på Langøya; mye tyder på at bosetningen på Langøya rundt 1620 var en husmannsplass under Jøsøy gård på naboøya Jøsøy. Norgeskart.no viser at øya, sammen med de mindre øyene omkring, fremdeles i 2024 tilhører denne eiendommen. Langøya er beskrevet på et hollandsk sjøkart fra samme tidsperiode. Referanser